నారదాసు లక్ష్మణ్‌రావు

నారదాసు లక్ష్మణ్‌రావు తెలంగాణ రాష్ట్రంకు చెందిన రాజకీయ నాయకుడు. భారత్ రాష్ట్ర సమితి తరపున కరీంనగర్  జిల్లా స్థానిక సంస్థల ఎమ్మెల్సీగా ప్రాతినిధ్యం వహిస్తున్నాడు. ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు.

 జననం - విద్యాభ్యాసం 
నారదాసు లక్ష్మణ్‌రావు 1955, సెప్టెంబరు 15 తేదీన కరీంనగర్ జిల్లా,  తిమ్మాపూర్ మండలం , మొగిలిపాలెం గ్రామం గ్రామంలో కేశవ్ రావు, కమల బాయి దంపతులకు జన్మించాడు. ఉస్మానియా యూనివర్సిటీ నుంచి ఎం.ఎ పొలిటికల్ సైన్స్ పూర్తిచేసి కాకతీయ విశ్వవిద్యాలయంలో ఎల్.ఎల్.బి చదివాడు. కొంతకాలం న్యాయవాదిగా పనిచేశాడు.

వివాహం
నారదాసు లక్ష్మణ్‌రావు 23 డిసెంబర్ 2016న నాంపల్లి సబ్‌రిజిస్ట్రార్‌ కార్యాలయంలో హైకోర్టు న్యాయవాది అక్కి వర్షను వివాహమాడాడు.

 రాజకీయ జీవితం 
1969 ప్రత్యేక తెలంగాణ ఉద్యమంలో పాల్గొని పిడిఎస్‌యు విద్యార్థి సంఘంలో పనిచేసి ఆర్‌ఎస్‌యులో చేరాడు. 1975లో ఎమర్జెన్సీ విధించడం ద్వారా అజ్ఞాతంలోకి వెళ్లి పీపుల్స్‌వార్ కార్యకలాపాల్లో కూడా పాల్గొన్నాడు. మలిదశ తెలంగాణ ఉద్యమంలో 2001లో కేసీఆర్ టిఆర్‌ఎస్ పార్టీ స్థాపించిన తరువాత టిఆర్‌ఎస్ పార్టీలో చేరి ఉద్యమంలో చురుగ్గా పాల్గొన్నాడు. 2008, డిసెంబరు 18 నుంచి 2013, మార్చి 29 వరకు కరీంనగర్-ఆదిలాబాద్-నిజామాబాద్-మెదక్ పట్టభద్రుల నియోజకవర్గం ఎమ్మెల్సీగా పని చేశాడు. 2015లో కరీంనగర్ జిల్లా స్థానిక సంస్థ ఎమ్మెల్సీ స్థానానికి  జరిగిన ఎన్నికల్లో టిఆర్‌ఎస్ పార్టీ నుండి ఎమ్మెల్సీగా గెలిచాడు.

 మూలాలు 

వర్గం:1955 జననాలు
వర్గం:శాసనమండలి సభ్యులు
వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు